2016. gada 29. novembrī Rīkojums Nr. 725

Rīgā (prot. Nr. 65 21. §)

**Par apropriācijas pārdali**

1. Atbalstīt apropriācijas pārdali no Vides aizsardzības un reģionālās attīstības ministrijas budžeta līdzekļiem uz Veselības ministrijas budžeta apakšprogrammu 33.03.00 "Kompensējamo medikamentu un materiālu apmaksāšana" 1 266 192 *euro* apmērā, lai daļēji segtu līdzekļu deficītu kompensējamo medikamentu un medicīnisko ierīču apmaksai, tai skaitā:

1.1. no budžeta apakšprogrammas 33.01.00 "Emisijas kvotu izsolīšanas instrumenta administrācija" – 450 764 *euro* apmērā;

1.2. no budžeta apakšprogrammas 33.02.00 "Emisijas kvotu izsolīšanas instrumenta projekti" – 815 428 *euro* apmērā.

2. Atbalstīt apropriācijas pārdali no Labklājības ministrijas budžeta apakšprogrammas 20.01.00 "Valsts sociālie pabalsti" uz Veselības ministrijas budžeta apakšprogrammu 33.01.00 "Ārstniecība" 800 000 *euro* apmērā, lai ilgstoši slimojošām personām darbspējas vecumā, kā arī personām ar prognozējamu invaliditāti nodrošinātu papildu veselības aprūpes pakalpojumus, kas ir vērsti uz personas funkcionēšanas spēju saglabāšanu, uzlabošanu vai atjaunošanu, lai novērstu invaliditātes iestāšanos, un ir iekļauti Veselības un darbspēju ekspertīzes ārstu valsts komisijas apstiprinātajā personas ar prognozējamu invaliditāti individuālajā rehabilitācijas plānā.

3. Atbalstīt apropriācijas pārdali no Labklājības ministrijas budžeta apakšprogrammas 05.01.00 "Sociālās rehabilitācijas valsts programmas" uz Veselības ministrijas budžeta apakšprogrammu 33.01.00 "Ārstniecība" 506 000 *euro* apmērā, lai nodrošinātu ambulatorās rehabilitācijas un rehabilitācijas pakalpojumu apmaksu dienas stacionārā.

4. Vides aizsardzības un reģionālās attīstības ministrijai, Labklājības ministrijai un Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1., 2. un 3. punktam.

5. Finanšu ministram normatīvajos aktos noteiktajā kārtībā informēt Saeimu par šā rīkojuma 1., 2. un 3. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

Ministru prezidents Māris Kučinskis

Veselības ministre Anda Čakša